### Resume

I forbindelse med regnskabsafslutningen for regnskabsåret 2021 har PwC revideret det aflagte regnskab og fremsendt revisionsberetning. Endvidere skal [adresse] årsregnskab endelig godkendes. I forhold til styrelseslovens § 45 kan årsregnskabet først endelig godkendes, når der er taget stilling til revisionens bemærkninger, der nu foreligger.

### Sagsfremstilling

Byrådet har i sag nr. 81 den 27. april 2022 godkendt overgivelsen af regnskabet til revisionen.

[adresse] regnskab har i henhold til Styrelseslovens § 42 været undergivet revision. Revisionen har i den forbindelse afgivet beretning herom. Revisionsberetning nr. 5 med tilhørende bilag er vedhæftet. Det bemærkes, at revisionen hverken har givet anledning til forbehold eller bemærkninger. Idet revisionen ikke har givet anledning til bemærkninger er der ikke noget, der skal besvares.

I forlængelse af godkendelsen af revisionsberetningen skal der træffes afgørelse om den endelige godkendelse af regnskabet for 2021.

### Sagens videre forløb

Sagen skal behandles i Økonomiudvalget og i Byrådet.

### Historik

Kommunaldirektøren indstiller, 13. juni 2022, pkt. 124:

|  |
| --- |
| at den afsluttende revisionsberetning nr. 5 godkendes, og |
| at [adresse] årsberetning for årsregnskabet 2021 godkendes. |

Beslutning fra Økonomiudvalget, 13. juni 2022, pkt. 124:

Anbefales.

Fraværende: Alvin Jakobsen, Agnete Thomsen og Paul Andresen.

### Beslutning

Godkendt.

Fraværende:

Bertil Klausen, i stedet mødet Torben Knudsen

Peter Dahl.